Predkladacia správa

	Návrh na priestorové riešenie sídla Ústavného súdu sa predkladá z viacerých dôvodov. Prvým je, že Ústavný súd SR sídli v nevyhovujúcich priestoroch a to tak, čo do vzťahu počtu sudcov a počtu kancelárií v budove, ktoré v súčasnom období užíva, ako aj čo do ekonomických hľadísk podmienok doterajšieho prenájmu. Naviac, už v súčasnom období sa poukazuje na hygienicky nevyhovujúci stav.
	Potreba predkladaný materiál predložiť vláde vyplýva z doteraz neúspešných rokovaní so zainteresovanými subjektami.
	V návrhu sa definuje súčasný stav a naznačujú viaceré možnosti, ktoré boli počas prípravy diskutované.
	Materiál neprešiel medzirezortným pripomienkovým konaním s ohľadom na to, že sa navrhované riešenie týka iba Ministerstva kultúry SR a Ústavného súdu, s ktorými bolo rokované. Výsledky rokovania sú v správe uvedené. Je nutné, aby vláda o spore rozhodla.